Ζουμερό φιλέτο κοτόπουλο με σπιτική σάλτσα «σίζαρ»
Γρήγορη και εύκολη συνταγή με ψητό κοτόπουλο φιλέτο, που με τα αγαπημένα μας λαχανικά μπορεί να γίνει μια απολαυστική σαλάτα.
700 γρ. φιλέτα από στήθος κοτόπουλου, σε κύβους των 3 - 4 εκ., 2 σκελίδες σκόρδου, λιωμένες, 40 ml ελαιόλαδο, 70 ml λευκό, ξηρό κρασί, αλάτι, φρεσκοτριμμένο πιπέρι, 2 κρόκοι από σφιχτοβρασμένα αυγά, 6 φιλέτα αντσούγιας διατηρημένα σε λάδι, ξεπλυμένα, 2 κουτ. σούπας μουστάρδα, 1 κουτ. σούπας ξίδι λευκό, 120 ml ελαιόλαδο, 40 ml χυμός λεμονιού, 60 γρ. κεφαλοτύρι της αρεσκείας μας ή παρμεζάνα, τριμμένα, φρεσκοτριμμένο πιπέρι, αλάτι (με μέτρο, λόγω της αντσούγιας)
Για το κοτόπουλο με ζεστή σάλτσα «σίζαρ» ξεκινάμε και βάζουμε στο μπλέντερ τους κρόκους, τις αντσούγιες και τη μουστάρδα και τα χτυπάμε για περίπου 1 - 2 λεπτά, μέχρι να πολτοποιηθούν.Συνεχίζοντας το χτύπημα, ρίχνουμε σταδιακά το ελαιόλαδο και το ξίδι έως ότου προκύψει παχύρρευστη σάλτσα.Ρίχνουμε το λεμόνι, το τυρί, πιπέρι και χτυπάμε.Δοκιμάζουμε και, αν χρειάζεται, προσθέτουμε αλάτι.Κρατάμε τη σος στην άκρη.Ζεσταίνουμε ένα μεγάλο τηγάνι σε δυνατή φωτιά και, μόλις κάψει, ρίχνουμε το λάδι και τα κομμάτια του κοτόπουλου.Σοτάρουμε για περίπου 3 - 4 λεπτά, ανακατεύοντας μέχρι να ροδίσουν καλά.Αλατοπιπερώνουμε, προσθέτουμε το σκόρδο και συνεχίζουμε το σοτάρισμα για 1/2 λεπτό ακόμη.Σβήνουμε με το κρασί και συνεχίζουμε το σοτάρισμα για άλλα 2 λεπτά, μέχρι να εξατμιστεί το αλκοόλ.Μετριάζουμε τη φωτιά, προσθέτουμε 3 - 4 κουτ. σούπας νερό και μαγειρεύουμε για περίπου 4 - 5 λεπτά ακόμη ή μέχρι να γίνει το κοτόπουλο.Το αδειάζουμε σε μια πιατέλα και στο ίδιο τηγάνι ζεσταίνουμε τη σάλτσα «σίζαρ» σε δυνατή φωτιά, για περίπου 1/2 - 1 λεπτό.Περιχύνουμε το κοτόπουλο και σερβίρουμε αμέσως.
Κοτόπουλο,Πουλερικά